b"\n_START_ARTICLE_\nG-Unit\n_START_SECTION_\nPovijest sastava\n_START_PARAGRAPH_\n50 Cent, Lloyd Banks i Tony Yayo odrasli su zajedno i \xc5\xbeivjeli na istom dijelu New York-a, Queens-u. Nakon \xc5\xa1to je 50 Cent bio uklonjen sa svoje prija\xc5\xa1nje etikete Columbia Records, potpisao je ugovor s Aftermath Records/Shady Records/Interscope-om. Tamo je, nakon uspjeha debi albuma Get Rich or Die Tryin', osnovao G-Unit Records. Grupa je uspijela izdati nekoliko mixtape-ova kao \xc5\xa1to su 50 Cent Is The Future, God's Plan, No Mercy, No Fear i Automatic Gunfire. G-Unit je tako\xc4\x91er izdao serijal mixtape-ova zvan G-Unit Radio u suradnji s DJ Whoo Kid-om._NEWLINE_2003. Tony Yayo osu\xc4\x91en je na zatvor zbog posjedovanja oru\xc5\xbeja bez dozvole. Dok je Tony Yayo bio u zatvoru, grupi se pridru\xc5\xbeio Nashville-ski (Tennessee) rapper Young Buck._NEWLINE_Prvi studijski album, Beg For Mercy, je izdan 14. studenog 2003. Po\xc5\xa1to je bio u zatvoru, Tony Yayo je sudjelovao na samo 2 pjesme._NEWLINE_Drugi se studijski album o\xc4\x8dekuje 24. lipnja 2008. godine, a bit \xc4\x87e izdan pod imenom T.O.S. (Terminate On Sight)."